तिवाची हार्बर
तिवाची
पाकिस्तान
मंडी जेल तिवाची
उन सबको बाहर बुलाओ।
पोरुबल्ला सोमैया।
कोप्पाड़ी श्रीनू!
अद्दाडि जोगाराव।
रोलू पेदैयाह!
अंबाली सुब्बय्या!
पैदा जोसेफ़!
नुरगला बदिरी!
हम, जो समुद्र में जाल फेंककर मछली पकड़ते हैं,
हमने आज तक यह नहीं सोचा था कि एक दिन हम भी उसी जाल में फँसी मछली बनेंगे।
अरेबिया कडली
-मिट्टी। -अब तक जोती नहीं गई।
-चुनाव। -अब तक नहीं हुए।
-नदी किनारे फसल। -बोई नहीं गई।
-दूसरा जिला। -नहीं।
-धान का खेत। -बो दिया।
-सड़क पर भूसी फैला दी गई। -हाँ।
-फसल जलाई गई। -हाँ।
-मिट्टी। -अब तक जोती नहीं गई।
मेरा नाम बदिरी है। हम मछुआरे हैं।
हम चेपलावाड़ा से हैं।
हम समुद्र के किनारे रहते हैं, फिर भी, हमारा पूरा गाँव भूख से मर रहा है।
ऐसा नहीं है कि मछली नहीं है। बहुत हैं, लेकिन हमारे जाल में नहीं आतीं।
क्योंकि गंगा मैया हमारे पूरब में बहुत ही उग्र हैं।
यहाँ के समुद्र में उच्च ज्वार होता है। तेज़ बहाव, बड़ी-बड़ी लहरें।
पानी हमारी लकड़ी की नावों में भर जाता है और हमारी कश्तियों को तोड़ देता है।
हमारे हाथों और पैरों को घायल कर देता है।
तभी, समंदर के करीब होने के बावजूद, वह हमारी पहुँच से बाहर है।
सत्ता के लिए चुने गए लोग अक्सर जेटी बनाने का वादा करते हैं।
मछली पकड़ने वाले हार्बर बनाने का वादा।
साल बीतते जाते हैं और उनके वादे खोखले साबित होते हैं।
हम सुन-सुनकर थक चुके हैं।
तो अब हम कैसे जिएँ?
बस एक ही हल है…
पलायन।
हम कर्ज़ चुकाने के लिए पलायन करते हैं।
मेरा ब्याज कहाँ है?
हम भूख से बचने के लिए पलायन करते हैं।
जब तुम हर साल मछली पकड़ने के लिए इतनी दूर जाते हो,
तो मेरा मन चिंता से भारी रहता है।
तुम मेरे इकलौते बेटे हो। यहीं रहकर काम ढूँढ़ लो…
हम अपने परिवारों को बचाने के लिए पलायन करते हैं।
-मेरी बात तो सुनो। -कम से कम माँ-बाप के घर खाना तो मिलेगा।
-तुम्हारा दाखिला अच्छे कॉलेज में करवाऊँगा। -ठीक है, भैया।
चलता हूँ, माँ।
मैंने सुना है कि मत्स्यवाड़ा के मछुआरे भी तुम्हारे साथ जा रहे हैं?
-हाँ। -लड़ने का बहाना ढूँढ़ते हैं।
इस समस्या ने आस-पास के गाँवों को भी परेशान कर रखा है।
-ठीक है, चलता हूँ। -अलविदा।
हम सबकी एक सी समस्याएँ हैं।
लेकिन हमारे अंदर ऐंठ और गुस्सा भी कूट-कूटकर भरा हुआ है।
मत्स्यवाड़ा हमारे गाँव, चेपलावाड़ा के बगल में है।
इन दो गाँवों के बीच कई सालों से झगड़ा चलता आ रहा है।
हमें हमारे दो गाँवों के बीच के समझौते का मान नहीं रखना चाहिए?
चेपलावाड़ा के गाँव वाले हमेशा हममें दोष निकालते रहते हैं।
हम घेरदार जाल के उपयोग की निंदा करते हैं!
उसकी वजह से, मछलियों के बच्चे भी फँस जाते हैं।
फिर तुम्हें बड़ी मछली कहाँ से मिलेगी?
यह किसने किया? तुम अपनी गलतियों का दोष हम पर मढ़ रहे हो।
हाँ, हमने देखा था।
तुमने क्या देखा?
वह दुश्मनी और नफ़रत आज तक चली आ रही है।
लेकिन, मेरे मन में आज भी मत्स्यवाड़ा के लिए बहुत प्यार है।
क्योंकि मेरी प्यारी गंगा भी उसी गाँव से है।
सागर के किनारे और लहरों की तरह, हम बचपन से एक साथ बड़े हुए हैं।
यह बीजगणित है।
मुझे तो यह शब्द सुनकर ही घबराहट हो रही है।
मैं इसे सरल बनाती हूँ।
सोचो बापू मछली पकड़ने गए।
अगर एक्स संख्या की मछली पकड़ी गई, तो कल पकड़ी गई मछली को वाई मानो…
क्या तुम्हें समझ आया?
तुम्हें बड़े होकर टीचर बनना चाहिए।
अगर तुम्हारी यही इच्छा है, तो मैं टीचर बन जाऊँगी।
जैसे-जैसे साल बीतते गए, हम दोनों के गाँवों के बीच की दुश्मनी
और हम दोनों के बीच की करीबियाँ और ज़्यादा बढ़ती गईं।
भगवान का शुक्र है! तुम अब भी यहाँ हो।
मुझे लगा कि मुझे देर होने की वजह से तुम चली जाओगी।
एक बात याद रखना।
जब भी तुम मेरे पास आने का वादा करोगे, तो मैं तुम्हारा इंतज़ार करूँगी।
गंगा, तुम्हारे बाबा जा रहे हैं!
मैं आ रही हूँ!
हम हर साल गंगा मैया का उत्सव मनाते हैं,
मछुआरों की सुरक्षित वापसी की दुआ करने के लिए।
यह हमारी परंपरा है।
अच्छी पकड़ के लिए बकरी की बलि चाहिए होती है।
यकीनन।
ए!
क्या? तू अंधा हो गया है?
तुम मुझसे टकराए। तुम नहीं देख पाए, तो मैं कैसे देखता?
कभी-कभी ऐसा लगता है कि हमने कुछ हासिल कर लिया है,
पर फिर अचानक से कोई आकर उसे छीन लेता है।
बस इंतज़ार करो।
चलो चलते हैं।
शेखर का घमंड कुछ ज़्यादा ही बढ़ गया है, बदिरी। चलो! आओ चलते हैं।
जल्दी चलो! मेरे ख़्याल से हमारे गाँव के सब लोग यहाँ हैं।
चेपलावाड़ा के लोग यहाँ क्या कर रहे हैं?
दो गाँवों के लिए एक ही मंदिर है, वे और कहाँ जाएँगे?
अगर हम अपने काम से काम रखेंगे, तो कोई परेशानी नहीं होगी।
ए…
देख, तेरे ससुराल वाले आ रहे हैं।
आप कैसे हैं, अंकल?
मैं ठीक हूँ। तुम यहाँ क्या कर रहे हो?
चूँकि सभी मछुआरे यहाँ आते हैं, हम यहाँ शराब बेचने आए हैं।
बस कर, यार!
हम यहाँ गंगा मैया को पूजने के लिए आए हैं, अंकल।
-पूजा ख़त्म हो गई। चलो चलें। -पूजा की सारी सामग्री तो है, है न?
जाइए, अंकल। वरना पूजा में देरी हो जाएगी।
हाँ…
ठीक है, चलो।
तुम्हारी कमीज़ बढ़िया है।
-शुक्रिया! -तुम कैसे हो?
बाय, भैया!
माता, गंगा मैया, हम बहुत मुश्किल से किसी तरह गुज़र-बसर कर पा रहे हैं।
हमें कोई शाही ठाठ नहीं चाहिए, माता।
जैसे आप हमें अपनी समंदर में ले जाती हैं, वैसे ही सही-सलामत वापस भेज देना, माता।
अच्छा, सब लोग हाथ जोड़ो और आरती लो। फिर हथेली को आँखों पर लगाना।
गंगा…
नाव…
केलों को उस तरफ़ रखिए, अम्मा। और नारियल यहाँ पर रखिए।
-मैं अभी आया। -हाँ… ठीक है।
यह लीजिए, नानाजी, नारियल फोड़िए। बेटी, यह रक्षा धागा लो…
फिर भी, गंगा और मेरा एक और रिवाज़ है।
मछली पकड़ने के लिए जाने से पहले, हम एक-दूसरे को जी भर के देख लेते हैं।
इस बार भी हमने वही किया।
पर उस वक़्त, मैं नहीं जानता था कि मैं उसे आख़िरी बार देख रहा हूँ।
-ए, चिन्ना! -पिताजी।
मेरे वापस आने तक कोई बखेड़ा मत खड़ा करना।
जी, पिताजी।
मैंने तुम्हारे कॉलेज की बहुत फ़ीस दी है। कुछ भी हुआ, तो खाल उधेड़ दूँगा।
हाँ, ज़रूर। तुम्हारे जाने के बाद, यह किसकी सुनेगा?
इसकी चिंता मत कीजिए।
न सिर्फ़ इस गाँव में, बल्कि यहाँ के किसी भी गाँव में,
चाहे कोई लड़ाई हो या कहा-सुनी,
राजनीति हो या किसी का चक्कर चल रहा हो,
ताश का खेल हो या कोई भी परेशानी हो,
उसे सुलझाने वाला कौन है?
मछुआरे के संघ का अध्यक्ष,
श्री श्री श्री उप्पुलेटि मुकालिंगम कौन है?
वह मैं हूँ।
मैंने सही कहा कि नहीं?
मुझे आपके सहारे पर भरोसा है।
कैसे हो, चिन्ना? क्या सोच रहे हो?
मैं तुम्हें तुम्हारी बहन और जीजा के किस्से-कहानियाँ सुना रहा हूँ?
खाली बैठने से कुछ नहीं होगा। काम करोगे, तभी होशियार बनोगे।
जाओ जाकर अपना काम संभालो।
-बाय, पिताजी! -ए!
-उसे क्या हो गया? -नानाजी।
ज़रा संघ के बकाया पैसे दे दीजिए ताकि मैं आपके सभी मामलों को संभाल सकूँ।
मुझे एक हज़ार रुपये दे दीजिए।
-क्या? शुल्क तो बस 500 रुपये है न? -वह नाविकों के लिए है,
नाव चलाने वाले कप्तान के लिए नहीं।
मुझे दीजिए।
अब, जाइए ख़ूब सारी मछली पकड़कर सुरक्षित लौट आइए।
अपना ध्यान रखना।
-अरे, गंगा कहाँ है? -क्या? मुझे क्या पता?
वह अभी तो यहीं पर थी।
-किसी ने तुम्हें देखा तो नहीं? -नहीं।
-पहले अपना हाथ दो। -हाथ?
मेरी कलाई पर यह क्यों बाँध रही हो?
तुम मेरे गले में मंगलसूत्र तो बाँध नहीं रहे, कम से कम मुझे यह बाँधने दो।
यह धागा पत्नियाँ अपने पति के कल्याण के लिए बाँधती हैं।
क्या तुम मेरी पत्नी भी बन गई?
नहीं, इसीलिए तो नाराज़ हूँ।
अगर तुम इसी तरह देरी करते रहे,
तो मेरे बाबा मेरा रिश्ता किसी और के साथ तय कर देंगे।
फिर, न तुम्हारे पास तुम्हारा प्यार होगा, न मेरे पास मेरा प्यार।
जो भी रिश्ता आए, उसे ठुकरा देना।
अरे, बदिरी बाबू, तुम मेरे पिता को नहीं जानते?
वह कटीली मछली की तरह हैं। जिसके काँटे से असहनीय दर्द होता है।
इतनी देर क्यों कर दी?
मेरे बाबा सफ़र के लिए रवाना हो रहे थे। तो, मैं मंदिर में फँस गया था।
हमें लगा कि तुम नहीं आओगे, तो सोचा कि तुम्हारे बिना ही चले जाते हैं।
बेवकूफ़! तू मेरा हिस्सा भी लेने की कोशिश कर रहा हैं?
सुनो, मुकालिंगम अंकल मुझ पर तुमसे ज़्यादा भरोसा करते हैं।
तुम लोग जाओ।
वह सही कह रहा है, यार।
जल्दी आओ, यार!
कौन जाने आगे क्या होगा?
तभी तो मैं तुमसे जल्दी शादी करने के लिए कह रही हूँ।
इतनी जल्दी क्यों है? जैसे कि मैं मछली पकड़कर नहीं लौटूँगा।
मैं गंगा हूँ।
जैसे ही सागर लहरों को वापस खींच लेता है,
तुम जहाँ भी जाओगे, मैं तुम्हें वहाँ से वापस खींच लाऊँगी।
गंगा!
-सुनो! -बेशर्म लड़की!
आप एक लड़की पर कैसे हाथ उठा सकते हैं? आपको अक्ल नहीं है?
वह मेरी बेटी है, मैं जो चाहूँ वैसा करूँगा। तुम सवाल करने वाला कौन हो?
देखो, मुकालिंगम, तुम जानते हो इनका गाँव हमारा दुश्मन है।
और फिर भी, मेरी बेटी इसके साथ इश्कबाज़ी कर रही है।
मैंने यह कैसी मुसीबत को जन्म दिया।
ए, तुम्हें हमारी गाँव की लड़की में क्यों दिलचस्पी है?
अगर तुम फिर से दिखे, तो तेरी ख़ैर नहीं है!
तुम क्या उखाड़ लोगे?
तुम जो इतनी बकवास करते हो, तभी तुम्हारी बीवी मायके भाग गई।
तुम क्या बक रहे हो?
ए! मुझे इससे निपटने दो!
यह झगड़े से तुम्हारी शादी की समस्या हल हो सकती है।
तुम तो बीरबल निकले! आज रात तुम्हें मुफ़्त में पौवा पिलाऊँगा।
बस करो! पीछे हटो।
मुझे पहले तुम्हें एक थप्पड़ लगाना चाहिए।
तुम अपनी बेटी पर नज़र नहीं रख सकती थी?
सुनो, मैं तुमसे फिर कह रहा हूँ।
जब तक मैं ज़िंदा हूँ, मैं तुम्हें कभी मेरी बेटी से शादी नहीं करने दूँगा।
देखो, मुकालिंगम,
यह कमीना मेरी बेटी को फुसलाने की कोशिश कर रहा है।
यह जो चाहता है, वह कभी नहीं होगा।
अगर यह कमीना होता, तो अब तक आपके चार नाती-नातिन होते।
तुमने हद पार कर दी।
लो… सुनो, शेखर मेरा दामाद बनेगा। समझे?
आप इसकी मर्ज़ी के बिना ऐसा नहीं कर सकते।
बेटी अपने माँ-बाप की संपत्ति नहीं होती है।
तुम सवाल करने वाले कौन हो?
यह चार शराब के ठेकों का मालिक है।
यहाँ के इलाके में कोई भी होगा जो इससे ज़्यादा पैसे वाला है?
मेरी बेटी इससे शादी करने वाली है।
मेरी बेटी के आसपास भी फटके, तो तुम्हारी जान ले लूँगा।
तुम मछली पकड़ने जा रहे हो, है न?
मैं या तो तुम्हें बंदरगाह पर मार दूँगा, या फिर अरब सागर में।
तब तक क्या रुकना? अगर हिम्मत है, तो इसे अभी मार दो।
मुझे चुनौती दे रहे हो?
-उसे मारो! -तूने क्या कहा?
ए! रुक जाओ, हटो!
बस करो!
अगर तुम लोग लड़ते रहे, तो ट्रेन छूट जाएगी।
अब जाओ। सब के सब!
मेरे साथ चलो!
चलो!
उस दिन जब गंगा मुझे छोड़कर जा रही थी, तो लगा जैसे खालीपन मुझे निगल रहा है।
उस पल, मैंने गंगा की आँखों में एक और समंदर देखा।
मेरी आँखों में आँसू भर आए, और मेरा दिल दर्द से तड़पने लगा।
नमस्ते, ब्रोकर बाबू!
मुझे ब्रोकर बाबू मत बुलाओ। घटिया नाम है। मुझे मनोज बाबू बुलाओ।
इस बोगी में तुम्हारे गाँव के तेरह लोग हैं।
ट्रेन चल दी है, माँ।
बाबू, आप रास्ते के खर्चे के लिए हमें थोड़े पैसे दे सकते हैं?
लानत है! तुमने सारा एडवांस खर्च कर दिया?
उसमें तो ब्याज का खर्चा भी नहीं निकल पाया। हमारे पास पैसे नहीं बचे हैं, बाबू।
तुम लोग भी क्या-क्या बहाने बनाते हो।
मैं आपको हार्बर से फ़ोन करूँगा।
-मेरी बहन को भी बता दीजिएगा। -मैं उसे बता दूँगी।
हमें उस दलाल मनोज की हड्डियाँ तोड़ देनी चाहिए।
क्यों?
हमारी टिकट के पैसे देने के लिए?
भाड़ में जाए उसका पैसा! वह खर्च दे रहा है क्या? पैसे सेठ के हैं।
उसे हमें भी हमारे गाँव वालों की बोगी में सीट देनी चाहिए थी।
उसने हमें यहाँ मत्स्यवाड़ा के मूर्खों के साथ डाला।
ये लोग बहुत झगड़ालू हैं।
ए, थोड़ी देर के लिए अपना मुँह बंद रखो।
मैं सबको दो-दो सौ रुपये दे रहा हूँ, कुल 2,600 रुपये हैं। इसे सबमें बाँट देना।
-ठीक है? -ठीक है।
आराम से पहुँचना। पोर्ट पर मिलते हैं।
-अच्छा, बाबू। -आइए, बाबू।
-हम आपकी ही राह देख रहे थे। -मुझे पता है क्यों।
यह ले लो। कल सुबह, राजकोट से बस रवाना होगी।
-पीकर सोते मत रह जाना। -धत् तेरे की!
आपने बेवजह याद दिला दिया। मैं मछली पकड़ते शराब से दूर रहूँगा, आज के बाद।
अगर तुम खाली हाथ लौटे,
तो एडवांस और बाकी खर्चे वापस कर देना।
इन्हें समझा देना, बदिरी। ध्यान रखना। मैं चलता हूँ।
भाड़ में जाओ।
ऐसे पेश आ रहा है जैसे लाखों रुपए दे रहा हो।
एक जाम लगा लूँगा, तो मैं भी ट्रेन की तरह झूमूँगा।
ए, श्रीनू…
मैं बाथरूम में पी सकता हूँ…
साले हरामज़ादे!
क्या बकवास है? तू अंधा है क्या? मुझे लात क्यों मारी?
असल में अंधा कौन है? किसने टाँग बाहर निकाली थी?
क्या बकवास है? ए!
ए!
ए।
-चेंचा? -देखो, बदिरी!
-क्या हुआ? -क्या?
मारो उसे!
रुक जाओ!
-रुको! -मारो उसे!
ए! मार-मारकर इसका कचूमर निकाल दो!
ए, रुक जाओ!
-ए, रुक जाओ! -ए!
मारे उसे।
मारो उसे!
-ए! बदिरी, बस करो! -ए!
इसे कसकर पकड़ो!
-मुझे छोड़ो! -ए, बस करो!
मारो उसे!
-बस करो! -चेंचा ने क्या बिगाड़ा था?
बस करो!
ए! लड़ना बंद करो।
लड़ना बंद करो।
तुम कौन हो? ऐसे क्यों लड़ रहे हो?
सर, यह बस एक मामूली सा झगड़ा था।
मामूली से झगड़े में ऐसा हाल होता है?
उम्र का लिहाज़ कर रहा हूँ।
तुम सब कौन हो? कहाँ जा रहे हो?
हम भद्रपट्टणम के मछुआरे हैं, सांग्रोल जा रहे हैं।
तुम्हारी अक्ल ठिकाने लगानी होगी। ट्रेन से उतरो।
सर, हम अभी तो ट्रेन पर चढ़े थे। रहम करके हमसे उतरने को मत कहिए।
तुम्हें पहले सोचना चाहिए था। क्या मैं कानूनी कार्यवाही करूँ?
-सर, छोटा सा ही झगड़ा हुआ था। -जी, सर।
-है न, साले साहब? -साला किसे बोला?
ए, पीछे हटो! ओए, चेन खींचो!
-सब लोग ट्रेन से उतरो! -प्लीज़, सर!
नीचे उतरो! चलो!
वे आपस में लड़ने लगे और ट्रेन चली गई।
हे भगवान! अब हम घर कैसे जाएँगे?
यह सब इसकी वजह से हुआ।
यह कैसे हो गया?
हमें सेठ का एडवांस लौटाना पड़ेगा।
एडवांस की राशि तो ब्याज भी चुकाने के लिए काफ़ी नहीं थी।
अब हमें ब्याज चुकाने के लिए कौन पैसे देगा?
इस झगड़े की वजह से यह गड़बड़ हुई।
तुम इस फ़साद की जड़ हो।
क्या मतलब है? झगड़ा तो इसने शुरू किया था।
चुप हो जाओ! तुमने अपनी बेवकूफ़ी के कारण हम सबको बर्बाद कर दिया।
जब मैंने बात पर पर्दा डालना चाहा, इसने दोबारा झगड़ा शुरू किया।
किसने कहा कि आकर हमारे साथ मारपीट करो?
शुरुआत किसने की थी?
-क्या बकवास है! -चेंचा!
थोड़ा देर के लिए यह सब बंद करो!
ए, बदिरी, अब क्या करेंगे?
सांग्रोल बंदरगाह तक पहुँचने के लिए
ट्रेन के अलावा और भी कई तरीके हैं।
लानत है!
नानाजी, इन बेवकूफ़ों को जाने दीजिए। हम इस तरफ़ चलते हैं।
लिफ्ट।
हैलो!
कोई रुक क्यों नहीं रहा है?
क्या…
पंजाब का ट्रक आ रहा है।
लिफ्ट…
लिफ्ट दे दो, भाई!
उनके लिए ट्रक रुक गया। चलो, हम लोग भी चलते हैं।
-हाँ, अंकल। -हम उनके साथ क्यों जाएँ? उन्हें जाने दो।
आख़िरकार एक ट्रक रुका है। हम उसे अनदेखा कैसे करें?
अगर नावों तक नहीं पहुँचे, तो शामत आ जाएगी।
-ए, तुम्हें कहाँ जाना है? -सांग्रोल तक।
अच्छा, ठीक है। चढ़ जाओ।
वे ट्रक पर चढ़ रहे हैं!
नहीं। वे एक नंबर के हरामी हैं। वे हमारे साथ नहीं हैं।
-रुक जाओ। -चुप कर, बदिरी।
आ जाओ।
-शुक्रिया, पाजी। -कोई बात नहीं।
कहाँ भद्रपट्टणम है? कहाँ गुजरात है?
कहाँ बंगाल की खाड़ी है? कहाँ अरब सागर है?
यह दो दिनों और दो रातों का सफ़र है।
हमारी भूख केवल लोगों को ही नहीं, दूरी को भी जला देती है।
हमने नाव बनाने के लिए पैसे उधार लिए, लेकिन वे सभी टूट गईं।
चक्रवृद्धि ब्याज न दे पाने के कारण, हम सब कुछ गिरवी रख देते हैं
और कंगाल हो जाते हैं।
तभी हममें से कोई पलायन से नहीं बच पाता।
अगर वहाँ जेटी होती, तो हम ऐशो-आराम की ज़िंदगी जी रहे होते।
अगर वहाँ मछली पकड़ने वाला हार्बर होता, तो ख़ूब सारी मछली होती और हम मालामाल होते।
क्या मुझे देर हो गई?
नहीं। तुम तो इतनी जल्दी आ गई कि मेरे काम में खलल डाल दो।
अरे, आप किसमें इतना मसरूफ़ हैं, शहंशाह?
अपनी होने वाली बीवी के साथ अपने सपने में था।
-ठीक है, तो सपनों में ही रहो। -ए!
जब तुम मेरे सामने हो, तो मैं सपना क्यों देखूँ?
अगर हमें जेटी मिल गई, तो मैं पूरा दिन नाव पर बिताऊँगा
-और पूरी रात तुम्हारे साथ। -बड़े नटखट हो!
बाकी गाँव वाले इसलिए काम के वास्ते गुजरात जा रहे हैं
क्योंकि वे शिक्षित नहीं हैं।
तुम तो ग्रैजुएट हो। तुम यहाँ नौकरी नहीं ढूँढ़ सकते?
काम की कमी उन्हें शहर ले जाती है।
एक जेटी से हमारी आय बहुत बढ़ जाएगी।
-ऐसी बात है? -हाँ!
सोचो अगर हमारी जेटी काम करने लगती, तो गाँव से जाने वाले वापस आ जाते।
-यह तो कमाल का ख़्याल है! -बेशक!
ध्यान से उतरो।
दो गाँवों के बीच की जेटी सबसे बढ़िया रहेगी।
हाँ।
फिर हमारे लोग झगड़ा छोड़कर काम पर ध्यान देंगे।
सही बोला। अगर वे काम में व्यस्त होंगे, तो उनके पास लड़ने का समय कैसे होगा?
अच्छे दिन आएँगे।
अच्छा।
यहाँ कोई नहीं है। मुझे देना…
क्या दूँ?
कुछ भी…
क्या?
तुम्हें जो भी पसंद हो…
ओह, वक़्त का अंदाज़ा ही नहीं रहा। मुझे स्कूल के लिए देर हो जाएगी।
पता नहीं जेटी के लिए मेरे और गंगा के सपने किस हद तक सच होंगे।
माँ।
मैंने दिया जलाया है, सबकी सुरक्षित वापसी की दुआ के लिए। इसका ध्यान रखना।
जूनागढ़ पाँच किलोमीटर
अब तक तो हम सांग्रोल बंदरगाह पहुँच गए होते।
नाव अब तक चलने के लिए तैयार भी हो गई होंगी।
-कट। -ठीक है।
इस देश को आपके जैसे और लोगों की ज़रूरत है, मिस्टर शॉ।
मेरा मतलब, तकनीकी ख़राबियाँ…
ख़ैर…
-पर मिस्टर शॉ, हमारा इंटरव्यू अभी बाकी… -धन्यवाद।
बहुत-बहुत धन्यवाद।
ए, सूरी, बदिरी और चेंचैय्या कहाँ हैं?
वे यहीं कहीं होंगे। तुम आगे बढ़ो।
नीचे उतरो! हमें जल्दी जाना होगा!
-कितने हुए, भैया? -बदिरी, जल्दी चलो।
-नीचे उतरो, यार! -बदिरी!
-चलो। -हम आ रहे हैं!
यह लो!
सोमैया, चलो!
ए…
क्या नाव चली गईं?
-ए! -ए!
बंदरगाह खाली क्यों है?
देखो अगर वहाँ कोई नाव हों तो?
बदिरी, सारी नाव चली गईं!
हम तो तबाह हो गए, श्रीनू!
हम मछली पकड़ने नहीं जा पाएँगे।
हमें देर हो गई, यार। अब हम क्या करें?
हम बर्बाद हो गए!
अगर यह बदकिस्मती नहीं है, तो ऐसा हमारे साथ क्यों हो रहा है?
बदकिस्मती के संकेत थे। हमने बस उन पर ग़ौर नहीं किया।
समंदर हमें आगाह कर चुका था कि हम पाकिस्तान में फँस जाएँगे।
फिर क्यों शेखर ने, जो मुझसे कभी बात नहीं करता, वे शब्द कहे थे?
कभी-कभी ऐसा लगता है कि हमने कुछ हासिल कर लिया है,
पर फिर अचानक से कोई आकर उसे छीन लेता है।
क्यों नानाजी अंकल ने, जो हमेशा गंगा को पलकों पर रखते हैं, उस पर हाथ उठाया?
ट्रेन पर हमारे बीच हमें लहूलुहान करने वाली इतनी भयंकर लड़ाई क्यों हुई?
पुलिस ने हमें ट्रेन से जबरन क्यों उतारा?
इतने संघर्षों के बाद सांग्रोल तक पहुँचने पर, सारी नाव क्यों जा चुकी थी?
-चलो, पीछे हटो। -मुझे सेठ जी से बात करनी है।
-चलो, तुम सब यहाँ से बाहर निकलो। -एक मिनट सेठ जी से बात करने दो…
सांग्रोल फिशिंग हार्बर
हमारा सफ़र, जो वहीं पर रुक जाना चाहिए थी, हमारी ज़रूरतों के कारण चलता रहा।
वह हमें बहुत दूर तक ले गया और हमें नर्क में झोंक दिया।
यहाँ हमारा दुखड़ा सुनने वाला कोई नहीं है।
हम नहीं जानते कि इस मुसीबत से कैसे निकलें।
हमारा हाल तट पर छटपटाती मछली के जैसा है।
हम एक पाकिस्तानी जेल में अपनी ज़िंदगी के लिए लड़ रहे हैं।
संवाद अनुवादक श्रुति शुक्ला